Henrique I de Francia

Henrique I de Francia, nado en Reims o 4 de maio de 1008 e finado en Vitry-aux-Loges o 4 de agosto de 1060, foi rei de Francia do 1031 até a súa morte.

 Traxectoria 
Henrique foi o segundo fillo de Roberto II e de Costanza de Arles.Jim Bradbury, The Capetians: The History of a Dynasty, (Bloomsbury, 2007), 93. Asociado ao trono polo seu pai á morte do seu irmán máis vello, Hugo, en 1025. Foi coroado como rex designatus na Catedral de Reims como Rei o 14 de maio de 1027.William W. Clark, Medieval Cathedrals, (Greenwood Publishing, 2006), 87.

Á morte de Roberto II, disputou a coroa de Francia co seu irmán máis novo, Roberto o Vello. Feitas as paces entre os irmáns, en 1032, Henrique cedeulle o Ducado de Borgoña, que o seu pai lle concedera no 1016.Elizabeth Hallam and Judith Everard, Capetian France 987-1328, (Routledge, 2013), 95.

Debido á dificultade de gobernar aos señores feudais aínda demasiado conscientes do seu poder e soberanía, este rei foi chamado na historiografía como rei de París para evidenciar así que o seu poder mostrábase bastante minguado.Cf. Michel Parisse, "La cristianità occidentale alla metà del secolo XI" en Storia del cristianesimo, vol.

Titor de quen sería máis tarde Guillerme o Conquistador, aínda que con posterioridade enfrontaríase a el en dúas batallas que perdería entre 1054 e 1058 por Normandía.

Henrique finou o 4 de agosto de 1060 en Vitry-aux-Loges, e foi soterrado na Basílica de San Denís. Foi sucedido polo seu fillo Filipe, quen tiña 7 anos no momento da súa morte, exercendo polo tanto a súa nai, Ana de Kíiv, como a súa rexente.

 Matrimonio e fillos 
Casado en primeiras nupcias con Matilde de FrisiaJim Bradbury, The Capetians: The History of a Dynasty, 106-108. e en segundas nupcias coa princesa Ana de Kíiv (1024 - 1075), filla do Gran Príncipe Iaroslav I o Sabio de Kíiv, da cal tivo tres fillos e unha filla:
 Filipe (1052 - 1108), rei de Francia.
 Roberto (1054-1063)
 Emma (1055-1109)
 Hugo o Grande (1057-1102), conde de Vermandois, esposo de Adelaida de Vermandois.

 Notas 

 Véxase tamén 

 Bibliografía 
 Vajay, S. Mathilde, reine de France inconnue (Journal des savants), 1971
 Outros artigos 
 Ana de Kíiv
 Roberto I de Borgoña

Categoría:Nados en 1008
Categoría:Finados en 1060
Categoría:Reis de Francia